Pertti Lehtinen

Pertti Juhani Lehtinen (s. 15. syyskuuta 1947 Iitti) on suomalainen oopperalaulaja, äänialaltaan baritoni.

Hän aloitti musiikinopiskelun Lahden Musiikkiopistossa vuonna 1969 Tauno Kaivolan oppilaana ja opiskeli lisäksi laulua Kouvolan musiikkiopistossa (nykyisin Pohjois-Kymen musiikkiopisto). Lehtinen aloitti varsinaisen laulajanuransa Lahden oopperayhdistyksessä vuonna 1971 Silvion roolissa Leoncavallon Pajatsossa. Hän piti ensikonserttinsa 6.3.1978 Sibelius-Akatemian konserttisalissa Helsingissä. Vuosina 1975–1977 Lehtinen oli kiinnitettynä näyttelijänä Lahden kaupunginteatterissa ja vuosina 1979–1982 sekä 1985–1986 hän työskenteli solistikiinnityksellä Saksassa Stadttheater Gießenissä.

Suomen Kansallisoopperassa hän vieraili vuosina 1977–1979, 1985–1986, 1987–1988 ja 1990–1991 http://encore.opera.fi/fi/person/1602. Hän on esiintynyt myös Savonlinnan Oopperajuhlilla.

Lisäksi Lehtinen on konsertoinut Saksassa ja Yhdysvalloissa.

 Rooleja mm: 

 Naamiohuvit – Renato
 La Traviata – Germont
 Trubaduuri – Luna
 Aida – Amonastro
 Otello – Jago
 Rigoletto – Rigoletto
 Tosca – Scarpia
 Salome – Johannes Kastaja
Lisäksi useita musikaali- ja operettirooleja.

 Levytykset http://www.aanitearkisto.fi/firs2/fi/nimi.php?Id=Lehtinen+Pertti : 

 Elämälle 1988 http://www.aanitearkisto.fi/firs2/fi/levymerkki.php?Id=Pllp-188+%28+lp+%29 
 Laulakaa jumalalle 1992 http://www.aanitearkisto.fi/firs2/fi/levymerkki.php?Id=Pertti+lehtinen+plcd+292+(+cd+) 
 Iitin Tiltu / Rantalaiturilla (single) 1993

 Muuta: 
Vuodesta 1988 alkaen Pertti Lehtinen oli usean vuoden ajan jokakesäisen Iitin Hiidenvuoren yökonsertin http://hiidenvuori.blogspot.fi/2007/03/hiidenvuoren-ykonsertit-1986-2004.html vakiosolisti.

Lehtinen tunnetaan myös motocrossin ystävänä ja ajoi joitain kertoja ennen laulajanuraansa mm. Päijänne-ajoissa. 

1990-luvulta alkaen Pertti Lehtinen on harrastanut golfia ja kilpailee lajissa aktiivisesti. Hänellä on Hole-in-One tulos Iitti Golfista vuodelta 2012.

Lähteet

Luokka:Suomalaiset baritonit
Luokka:Elävät henkilöt
Luokka:Suomalaiset oopperalaulajat
Luokka:Vuonna 1947 syntyneet